Thiago Santos

Thiago Santos de Lima (s. 7. tammikuuta 1984 Rio de Janeiro) on brasilialainen alemman raskaansarjan vapaaottelija ja entinen thainyrkkeilijä. Hän otteli kerran UFC:n alemman raskaansarjan mestaruudesta 2019, mutta hävisi sen Jon Jonesille. Santos oli ennen vapaaottelu-uraansa Brasilian armeijassa laskuvarjojääkärinä. Hän voitti myös kahdesti Rio de Janeiron osavaltion thainyrkkeilyn mestaruuden.

Vapaaottelu
Santos otteli ensimmäisen ammattilaisottelunsa WOCS:ssa 10. lokakuuta 2010 Guilherme Beneditoa vastaan. Hän voitti ottelun tuomariäänin. Santos otteli pääosin WOCS:n järjestämissä tapahtumissa ja satunnaisesti muissa organisaatioissa, kuten Spartan MMA:ssa.

Santos otteli viidesti vuonna 2011, kohdaten ensin Gabriel Barreiron huhtikuussa Senna Fightissa. Hän voitti ottelun teknisellä tyrmäyksellä, kun Barreiro luovutti ottelun kesken toisen erän. Heinäkuussa Santos voitti Mauricio Chueken tuomariäänin ja elokuussa Rafael Bragan teknisellä tyrmäyksellä ensimmäisessä erässä. Marraskuussa Santos voitti Marcos Viggianin tuomariäänin ja lopuksi joulukuussa hän voitti Eneas Souzan takakuristuksella kolmannessa erässä.

Santos otteli 2012 kolmesti, kun hän kohtasi ensin maaliskuussa Junior Vidalin. Santos voitti ottelun teknisellä tyrmäyksellä ensimmäisessä erässä. Huhtikuussa hän hävisi Vicente Luquelle teknisellä tyrmäyksellä ensimmäisen erän lopussa, joka päätti samalla hänen seitsemän ottelun voittoputken. Heinäkuussa Santos palasi takaisin voittoon tyrmätessään Denis Figueiran päähän kohdistuneella potkulla ensimmäisessä erässä.

Ultimate Fighter: Brazil (2013)
Santos tuli valituksi tosi-tv-sarjaan Ultimate Fighteriin yhtenä 28 ottelijasta maaliskuussa 2013. Hän voitti myös ensimmäisen ottelunsa Gil Freitasin tuomariäänin ja pääsi taloon sisään. Santos oli viimeinen ottelija, joka valittiin Fabricio Werdumin joukkueeseen. Hän hävisi ensimmäisellä kierroksella William Macáriolle tuomariäänin ja putosi välisarjan turnauksesta. Santos sai kuitenkin villinkortin myötä uuden tilaisuuden ja kohtasi ensimmäisellä kierroksella Pedro Iriên, jonka hän voitti tuomariäänin ja eteni toiselle kierrokselle. Santos kohtasi Leonardo Santosin, jolle hän hävisi myös tuomariäänin. Santosin vastustaja voitti myös välisarjan turnauksen.

UFC (2013–)
Santos sai silti moniotteluisen sopimuksen UFC:hen ja siirtyi ottelemaan keskisarjaan. Hän kohtasi ensimmäisessä ottelussaan elokuussa 2013 Ultimate Fighter: Brazilin keskisarjan mestarin Cezar Ferreiran. Hän hävisi ensimmäisen ottelunsa UFC 163 -tapahtumassa giljotiinikuristuksella 47 sekunnissa.

Maaliskuussa 2014 Santos kohtasi Brasiliassa Ronny Markesin, joka painoi punnituksissa yli sallitun painorajan. Ottelu käytiin näin epävirallisessa painoluokassa. Santos voitti ottelun teknisellä tyrmäyksellä 53 sekunnissa potkaistuaan vastustajaansa kylkeen ja lopettaen ottelun lyönneillä. Heinäkuussa hän kohtasi Uriah Hallin, joka oli voittanut ensimmäisen ottelunsa UFC:ssä joulukuussa 2013. Ottelu käytiin UFC 175 -tapahtumassa, jossa Santos hävisi ottelun tuomariäänin (28-29, 28-29, 27-30).

Santos otteli vuoden 2015 aktiivisemmin kohdaten ensin tammikuussa Andy Enzin. Ottelu käytiin UFC 183 -tapahtumassa, jossa hän voitti ottelun teknisellä tyrmäyksellä ensimmäisessä erässä. Kesäkuussa Santos kohtasi Steve Bossén, joka otteli ensimmäistä kertaa UFC:ssä. Hän voitti ottelun tyrmäyksellä 29 sekunnissa potkaistuaan vastustajaansa päähän. Santos palkittiin voitosta illan suoritus bonuksella. Joulukuussa hän kohtasi toisen kanadalaisen Elias Theodoroun, jonka Santos voitti tuomariäänin (29–28, 29–27, 29–27).

Santos otteli 2016 kolmesti, joista kaksi ottelua käytiin Brasiliassa. Hän kohtasi ensin toukokuussa entisen Strikeforcen välisarjan mestarin Nate Marquardtin UFC 198 -tapahtumassa. Santos voitti ottelun tyrmäyksellä ensimmäisessä erässä. Heinäkuussa hän otteli UFC 200 -tapahtumassa entistä Strikeforcen alemman raskaansarjan mestaria Gegard Mousasia vastaan, korvatessaan Mousasin alkuperäisen vastustajan Derek Brunsonin. Santos hävisi ottelun tyrmäyksellä ensimmäisen erän lopussa. Syyskuussa hän otteli Eric Spicelya vastaan, joka otteli toista otteluaan UFC:ssä. Santos hävisi ottelun takakuristuksella ensimmäisessä erässä.

Santos otteli toistamiseen kolmesti vuoden aikana, joista ensimmäinen oli helmikuussa 2017 Jack Marshmania vastaan, joka oli muun muassa entinen Cage Warriorin keskisarjan mestari. Santos voitti ottelun teknisellä tyrmäyksellä toisessa erässä potkaistuaan takakierrepotkulla vastustajaansa päähän. Hänet palkittiin voitosta myös illan suoritus bonuksella. Heinäkuussa Santos kohtasi Gerald Meerschaertin, joka oli voittanut kaikki kaksi otteluaan UFC:ssä ja oli voittanut urallaan viimeiset seitsemän ottelua peräkkäin. Santos voitti UFC 213 -tapahtumassa käydyn ottelun teknisellä tyrmäyksellä toisessa erässä. Lokakuussa hän kohtasi Brasiliassa entisen Cage Warriorsin keskisarjan mestarin Jack Hermanssonin. Santos voitti ottelun teknisellä tyrmäyksellä sekunttia ennen ensimmäisen erän loppua potkaistuaan ensin Hermanssonia kylkeen ja lyöden sen jälkeen tuomarin keskeytykseen saakka.

Helmikuussa 2018 Santos kohtasi Anthony Smithin Brasiliassa, jonka hän voitti teknisellä tyrmäyksellä toisen erän alussa. Huhtikuussa Santos kohtasi entisen WSOF:n keskisarjan mestarin David Branchin, joka otteli kolmatta otteluaan UFC:ssä. Santos hävisi ottelun tyrmäyksellä ensimmäisessä erässä. Elokuussa hän kohtasi ensimmäistä UFC-otteluaan käyneen Kevin Hollandin UFC 227 -tapahtumassa. Santos voitti ottelun tuomariäänin (29–27, 29–27, 29–26).

Siirto alempaan raskaaseensarjaan (2018–)
Santosin oli määrä kohdata Jimi Manuwa ensimmäisessä ottelussaan uudessa painoluokassa, kun Manuwan alkuperäinen vastustaja Glover Teixeira loukkaantui ennen ottelua. Manuwa kuitenkin loukkaantui myös ennen ottelua ja Santos kohtasi Eryk Andersin. Ottelu käytiin Brasiliassa UFC Fight Night: Santos vs. Anders -tapahtumassa, jossa hän voitti viisieräisen ottelun teknisellä tyrmäyksellä, kun kolmannen erän päätyttyä Anders ei kyennyt enää kävelemään kohti kulmamiehiään. Molemmat ottelijat palkittiin illan kamppailu bonuksella. Joulukuussa Santos kohtasi Jimi Manuwa UFC 231 -tapahtumassa, jossa hän voitti ottelun tyrmäyksellä toisen erän alussa. Santos palkittiin voitostaan illan suoritus bonuksella ja hän nousi tasoihin muun muassa Neil Magnyn kanssa eniten UFC-otteluita yhden kalenterivuoden aikana.

Helmikuussa 2019 Santos kohtasi Jan Błachowiczin UFC Fight Night: Błachowicz vs. Santos -tapahtumassa. Hän voitti ottelun teknisellä tyrmäyksellä kolmannen erän alussa, josta hänet palkittiin myös illan suoritus bonuksella.

Haastaminen mestaruudesta (2019)
Voitettuaan kolme ottelua tyrmäyksellä Santos sai tilaisuuden haastaa alemman raskaansarjan mestaruudesta hallitsevaa mestaria Jon Jonesia vastaan. Ottelu käytiin UFC 239 -tapahtumassa 6. heinäkuuta 2019. Santos hävisi ottelun hajaäänin (47–48, 48–47, 48–47), vaikka kärsi ottelun aikana eturistisiteen, takaristisiteen, polven sisemmän sivusiteen ja nivelkierukan repeämistä. Hänestä tuli samalla ensimmäinen ottelija, joka voitti yhden tuomariäänen kolmesta Jonesia vastaan.

Santos palasi loukkaantumisen jälkeen takaisin syyskuussa 2020, mutta hänen vastustaja Glover Teixeira sairastui COVID-19:a, jonka myötä ottelua siirrettiin kuukaudella. Syyskuussa kuitenkin Santosin ilmoitettiin sairastavan COVID-19:a, jonka myötä ottelua siirrettiin vielä kertaalleen marraskuulle 2020. Ottelu käytiin UFC on ESPN: Santos vs. Teixeira -tapahtumassa, jossa Santos hävisi ottelun takakuristuksella kolmannen erän alussa.

Saavutukset

Thainyrkkeily
Rio de Janeiron osavaltion mestaruus (kahdesti)

Vapaaottelu
UFC
Illan suoritus (neljästi, vs. Steve Bossé, Jack Marshman, Jimi Manuwa, Jan Błachowicz)
Illan kamppailu (kahdesti, vs. Anthony Smith, Eryk Anders)
Eniten otteluita yhtenä kalenterivuotena (5)
Eniten tyrmäysvoittoja keskisarjassa (8, tasoissa Anderson Silvan ja Uriah Hallin kanssa)

Lähteet

Brasilialaiset thainyrkkeilijät
Brasilialaiset vapaaottelijat
Vuonna 1984 syntyneet
Elävät henkilöt